एफआरवी ने महिला को टक्कर मारी, मौत
मोहना में हाईवे पर डायल-100 के फर्स्ट रिस्पांस व्हीकल ने सड़क किनारे जा रही महिला को टक्कर मार दी। गंभीर रूप से घायल महिला को अस्पताल लाया गया जहां उसकी मौत हो गई। पुलिस ने एफआरवी 30 के ड्राइवर के खिलाफ मामला दर्ज कर लिया है।
पुलिस के अनुसार बरा गांव में रहने वाली रामवती बाथम (45) मोहना में अपनी बहन के घर गई थी। बुधवार की शाम को वह अपने बहनोई खुशीराम के साथ पैदल-पैदल सड़क किनारे जा रही थी, इसी दौरान एफआरवी 30 ने उसे टक्कर मार दी। हादसे में रामवती गंभीर रूप से घायल हो गई, उसे इलाज के लिए अस्पताल भेजा गया जहां उसकी मौत हो गई।
घर के बाहर से कार चोरी
बहोड़ापुर थानाक्षेत्र के आनंद नगर से वाहन चोर भागीरथ सिंह के घर के बाहर खड़ी कार क्रमांक एमपी 07 सीसी 5524 को पार कर ले गए। पुलिस ने मामला दर्ज कर चोरों की तलाश शुरू कर दी है।
hin_Deva hin_Deva hin_Deva hin_Deva hin_Deva